**Наступленне ад Ітрыі ў бок Ракі** — кампанія сірыйскай грамадзянскай вайны, распачатая ўрадавымі войскамі ў лютым 2016 года для ўзяцця ваеннага аэрадрома Эль-Табка, блізу Ракі. Падчас аперацыі баевікамі ІД была выкарыстана хімічная зброя.

Наступленне
-----------

Раніцай 11 лютага 2016 года 555-я брыгада 4-га механізаванага аддзялення Сірыйскай Арабскай Арміі, нароўні з Нацыянальнымі Сіламі Абароны (НСА), Брыгадай Аль-Кудс і батальёнамі БААС, пачалі наступленне на ўсход з мэтай вярнуць кантроль над трасай Ітрыя — Рака, якая вядзе да вайсковага аэрадрома Эль-Табка. Аперацыя пачалася штурмам некалькіх вышынь уздоўж дарогі. Пасля амаль 3-гадзінных баёў арміі ўдалося ўсталяваць поўны кантроль над трыма кропкамі ва ўсходняй частцы правінцыі Хама: Хіл 5, Таль Абу Зайн і тэрыторый блізу Таль Закіі. Урадавыя войскі апынуліся за 45 км ад авіябазы Эль-Табка.

На наступны дзень урадавыя войскі прасунуліся ад Таль Абу Зайна, вызваліўшы пагорак Таль Мадакха. У другой палове дня яны дасягнулі вёскі Таль Закія. Такім чынам, яны ўвайшлі ў паўднёвую частку правінцыі Рака і апынуліся за 35 км ад авіябазы. У той жа час, на захад ад Ітрыі, вайскоўцы вызвалілі дзве вёскі. 13 лютага ўрадавыя войскі захапілі скрыжаванне дарог пад Закіяй, у паўднёвай частцы правінцыі Рака, а таксама прасунуліся ў раёне Шэйх Хілал.

14 лютага сірыйская армія ўзяла пагорак Таль Мазда, за 15 км на ўсход ад Ітрыі. Баевікі ІДІЛ адступілі ў бок пустэльнай вёскі Джуб Аль-Кутна. 15 лютага армія Сірыі ўзяла яшчэ некалькі пагоркаў вакол Закіі.

17 лютага армія падышла да вёскі Марына, якая знаходзіцца за 5 км на захад ад Ітрыі, у той час як баявыя дзеянні ўсё яшчэ працягваліся ў Закіі. На наступны дзень, пасля 8-гадзіннага бою, які пачаўся раніцай, урадавыя войскі ўзялі пагорак Таль Аль-Алам, за 4 км ад Марыны.

20 і 21 лютага ўрадавыя сілы ўзялі два ўзгоркі ( «Пункт 4» і «Кропка 5»), недалёка ад Закіі і вёскі Аль-Масаба.

Атака баевікоў на Ханасер
-------------------------

Асноўны артыкул: **Наступленне на Ханасер (2016)**
Увечары 21 лютага тэрарысты ІДІЛ распачалі дзве наступальныя аперацыі з мэтай адкінуць армію Сірыі. Атакі былі адбіты.

Працяг наступлення
------------------

У канцы мая Сірыйская Арабская Армія сканцэнтравала свае падраздзяленні ў горадзе Ітрыя. На фронт былі адпраўлены ад 4800 да 5000 салдат: 555-ы полк 4-й механізаванай дывізіі, брыгада «Ястрабы пустыні», Галанскі полк, падраздзяленні марской пяхоты УС САР, батальёны Аль-Баас, атрады Сірыйскай сацыяльнай нацыяналістычнай партыі, а таксама расійскія ваенныя саветнікі.

2 чэрвеня Сірыйская Арабская Армія абвясціла аб пачатку новага наступлення з мэтай вызвалення горада Рака. На працягу дня сірыйскай арміі, нароўні з іншымі праўладнымі сіламі, удалося дасягнуць адміністрацыйнай мяжы правінцыі Рака, пасля захопу гор Абу аль-Зейн і Аль-Масба ўздоўж шашы Салам — Рака. Гэта прывяло да набліжэння ўрадавых сіл да населенага пункта Аль-Закія.

У ноч з 3 чэрвеня на 4 чэрвеня сірыйскія войскі і праўрадавыя сілы, пры падтрымцы расійскай авіяцыі, узялі пасёлак Абу Аль-Аладж і такім чынам упершыню з 2014 года ўвайшлі ў правінцыю Рака.

4 чэрвеня наступленне арміі Сірыі было часова прыпынена з-за пясчанай буры, але праз некалькі гадзін працягнулася. На працягу гэтага часу баевікі ІД зноў захапілі вёску Абу Аладж. Тым не менш, сірыйская армія зноў узяла ўзгорак Тэль-Сірыатэль і вёску Абу Аладж. Пазней у той жа вечар армія вызваліла вёску Бур Амбадж. Па стане на 6 чэрвеня вайскоўцы апынуліся за 24 км ад плаціны Табка і вадасховішча Эль-Асад і змагалася блізу перахрэсця Эль-Расафа і паблізу паліцэйскага ўчастка шашы ў Раку. Між тым ІД пачала контратаку на Ітрыю, але яна была адбіта.

6 чэрвеня, апоўдні, САА аднавіла аперацыю і ўзяла вёску Хірбат-Зейдан, размешчаную на ўсход ад Бір Амбаджа.

10 чэрвеня сірыйская армія і саюзнікі цалкам вызвалілі ад джыхадзістаў скрыжаванні Табка (таксама Эль-Расафа). Акрамя гэтага былі захоплены вёскі Джуб аль-Авабус, Бір Каліб, а таксама станцыя апрацоўкі, захоўвання і здабычы нафты.

11 чэрвеня 5 падлеткаў-смяротнікаў «Ісламскай дзяржавы» атакавалі пазіцыі арміі на скрыжаванні Аль-Расафа. Чатыром смяротнікам ўдалося падарваць сябе, забіўшы ад 8 да 16 салдат САА. Пяты смяротнік, 13-гадовы хлопец, быў затрыманы салдатамі сірыйскай арміі. Між тым вайскоўцы знаходзіліся ўсяго за некалькі кіламетраў ад авіябазы і чакалі падмацавання, перш чым атакаваць яе.

12 чэрвеня армія Сірыі наступала за 6 км на захад ад раёна Аль-Расафа, на поўдзень ад Аль-Ракі, а таксама за 5 км ад авіябазы Табка.

Апоўначы 13 чэрвеня атрады ІД пачалі наступленне на пазіцыі ўрадавай арміі. Пасля жорсткіх баёў атака ісламістаў была адбіта. У ходзе атакі былі ліквідаваны 23 баевікі, таксама загінулі 9 салдат арміі Сірыі.

У 5 гадзін раніцы 16 чэрвеня баевікі ІД зноў спрабавалі атакаваць пазіцыі САА пад Ракай. Атака джыхадзістаў пачалася з падрыву аўтамабіля, пасля чаго шквал агню абрынуўся на пазіцыі арміі Сірыі ля перахрэсця Ар-Расафа. Баі ішлі аж да поўдня, калі войскам САА ўдалося цалкам адбіць наступленне джыхадзістаў, не адступіўшы пры гэтым з занятых пазіцый. У ходзе нападу загінулі 7 байцоў урадавых войскаў. Звестак аб колькасці ліквідаваных баевікоў няма. Аднак вядома, што ўсе нападнікі былі забіты.

17 чэрвеня ПКС РФ нанеслі ўдар па пазіцыях баевікоў ІД на аэрадроме Табка. У ходзе авіяўдараў былі знішчаны некалькі аб’ектаў інфраструктуры, якія выкарыстоўвалі джыхадзісты, значная колькасць жывой сілы, а таксама некалькі браневікоў.

19 чэрвеня САА аднавіла наступленне на захадзе Ракі. Армейцы атакавалі пазіцыі ІД у населеным пункце Форса, усталявалі кантроль над нафтавым радовішчам Аль-Харах і вёскай Аль-Хура.

20 чэрвеня байцы ІД перайшлі ў контрнаступленне. У выніку баевікі адбілі ва ўрадавых войскаў радовішча Аль-Саўро, а затым зноў захапілі скрыжаванне Ар-Расафа. «Ястрабы пустыні» і марпехі ВМС Сірыі раптам пакінулі свае пазіцыі ў вёсцы Абу Аладж і ля развязкі Расафа. У выніку, самі таго не ведаючы, падраздзяленні 555-га палка 4-й механізаванай дывізіі САА ля перахрэсця Расафа засталіся без другой і трэцяй ліній абароны. У баях загінулі 23 салдаты, яшчэ 49 атрымалі раненні. Некалькі дзясяткаў прапалі без вестак.

Увечары 21 чэрвеня паўстанцы захапілі сяло Хірбат Зейдан, шэраг іншых вёсак і прымусілі адступіць войскі Сірыі да вёскі Абу Аль-Аладж (Аль-Закія). У ноч на 22 чэрвеня Сірыйскія Арабскія ВПС нанеслі авіяўдары па пазіцыях ІД у правінцыі Рака.

22 чэрвеня атрады ІД абстралялі адыходзячыя ўрадавыя войскі самаробнымі боепрыпасамі з атрутнымі рэчывамі. Дзясяткі вайскоўцаў пацярпелі. Сірыйская армія была адкінута на 40 км ад горада.

Гл. таксама
-----------

* 5-я асобная гвардзейская танкавая брыгада (фарміравання 2009)

Зноскі
------

1. ↑  Погибший в Сирии гродненец был командиром роты разведки
2. ↑  Top ISIS commander in Aleppo killed Архівавана 2 мая 2019.
3. ↑  Сирийская армия вступает в «гонку до Ракки»: несколько тысяч солдат прибыли на восток провинции Хама Архівавана 17 красавіка 2021.
4. ↑  Сирийская Армия вышла к административной границе провинции Ракка Архівавана 16 мая 2021.
5. ↑  Сирийская Армия освободила первый поселок на западе провинции Ракка Архівавана 16 мая 2021.
6. ↑  Сирийская армия вошла в контролируемую ИГ провинцию Ракка
7. ↑  Сирийская армия впервые с 2014 года вошла в провинцию Ракка
8. ↑  Сирийская Армия возобновила наступление на западе провинции Ракка после песчаной бури Архівавана 6 мая 2021.
9. ↑  Сирийская армия и «Ястребы пустыни» освободили село Абу Алладж на западе Ракки Архівавана 6 ліпеня 2018.
10. ↑  Сирийская армия и «Ястребы пустыни» продолжают движение на западе Ракки Архівавана 6 ліпеня 2018.
11. ↑  Сирийская Армия заняла ещё один поселок на пути к Ракке Архівавана 16 мая 2021.
12. ↑  Сирийская армия всего в 20 километрах от авиабазы Табка Архівавана 16 мая 2021.
13. ↑  نسور الزوبعة в Фейсбуке
14. ↑  На сирийских военных напали пять детей-смертников ИГ
15. ↑  Counterattack by infiltrates of the «caliphate cubs» on the southern countryside al-Tabaqa and the regime forces are waiting for reinforcement
16. ↑  Syrian Army 6 km away from strategic Rusafeh District in southern Raqqa Архівавана 21 кастрычніка 2017.
17. ↑  Elijah J. Magnier-Twitter
18. ↑  ISIS fails in major night offensive on Syrian Army supply road to Western Raqqa Архівавана 20 кастрычніка 2017.
19. ↑  Сирийская Армия продемонстрировала доказательства провала контратаки ИГ на западе Ракки (видео) Архівавана 8 мая 2021.
20. ↑  ВКС РФ нанесли удар по позициям ИГ на авиабазе Табка Архівавана 6 мая 2021.
21. ↑  Сирийская армия возобновила операцию на западе Ракки Архівавана 6 мая 2021.
22. ↑  Twitter Emmanuel
23. ↑  Twitter Putintintin
24. ↑  ИГ отбила часть оставленных Сирийской Армии территорий под авиабазой Табка Архівавана 12 мая 2021. // almasdarnews.com
25. ↑  Катастрофический поворот событий вынудил САА отступить с запада Ракки Архівавана 6 мая 2021. // almasdarnews.com
26. ↑  ИГ захватило поселок Хирбат Зейдан на западе Ракки Архівавана 16 мая 2021.
27. ↑  Syrian Air Force punishes ISIS in west Raqqa Архівавана 12 мая 2021. // almasdarnews.com
28. ↑  ИГ применило отравляющие вещества против подразделений Сирийской Армии на западе провинции Ракка Архівавана 16 мая 2021. // almasdarnews.com


| ⛭Вайна ў Сірыі |
| --- |
| Асноўныя ўдзельнікі | 
* Сірыя Урад Сірыі
* Сірыйская апазіцыя
* Курдскія сілы
* Ісламская дзяржава
* Групоўка расійскіх войск
* Расія ПВК «Вагнер»
* Заходняя кааліцыя на чале з ЗША

 |
| Баявыя дзеянні | 
* Пратэстныя акцыі
* Паўстанне ў Дэр’а (2011)
* Аблога Хомса (2011—2014)
* Аблога Тэль-Калаха (2011)
* Аблога Эр-Растана і Тэль-Бісы (2011)
* Ваенная аперацыя ў Джыср-эш-Шугуры (2011)
* Аблога Латакіі (2011)
* Бітва за Дамаск (2012—2018)
* Бітва за Алепа (2012—2016)
* Першая бітва за Ідліб
* Баі за Тафтаназ (2012)
* Бітва за Дэйр-эз-Зор (2012—2017)
* Баі за Эр-Раку (2013)
* Першая бітва за Кабані (2014—2015)
* Другая бітва за Кабані (2015)
* Бітва за Ідліб (2015)
* Бітва за Пальміру (2015)
* Наступленне ў паўночна-заходняй Сірыі (2015)
* Наступленне ў Латакіі (2015—2016)
* Бітва за Шэйх-Міскін (2015—2016)
* Наступленне на Ханасер (2016)
* Бітва за Эль-Кар’ятэйн (2016)
* Бітва за Пальміру (сакавік 2016)
* Канфлікт ва Усходняй Гуце (2016)
* Наступленне ад Ітрыі ў бок Ракі (2016)
* Баі за Эль-Хасаку (2016)
* Бітва за Пальміру (снежань 2016)
* Баі за Эс-Сухнэ (2017)
* Бітва за Эр-Раку (2017)
* Бой пад Хашамам (2018)
* Наступленне на паўночным захадзе Сірыі (2020)
* Атака пад Эс-Сухнэ (2023)
* Атака на Ваенную акадэмію Хомса (2023)
* Збіццё дрона ў Тэль-Бейдары (2023)

Замежныя кампаніі
Інтэрвенцыя ЗША і іх саюзнікаў у Сірыі
Ваенная аперацыя Расіі ў Сірыі
Аперацыя «Шчыт Еўфрата»
Бамбардзіроўка авіябазы Эш-Шайрат
Аперацыя «Аліўкавая галіна»
Ракетны ўдар па Сірыі ў красавіку 2018 года
Аперацыя «Крыніца міру»
Аперацыя «Вясновы шчыт»
Аперацыя «Кіпцюр-Меч»
Працягваецца зараз
Баі за Ідліб (з 2012)
 |
| Праблематыка | 
* Бежанцы
* Ваенныя злачынствы
* Выкарыстанне хімічнай зброі
* Удзел замежных краін

 |
| Звязаныя канфлікты | 
* Канфлікт у Ліване (2011—2017)
* Грамадзянская вайна ў Іраку
* Канфлікт у Сірыйскім Курдыстане

 |